મુખ્ય પાત્રો ઉપરાંત કુમુદ મિશ્રા, માનવ કૌલ, સયાની ગુપ્તા, ઇનામુલ હક, વિનોદ નાગપાલ, બ્રિજેન્દ્ર કલા, ગુરપાલ, રાજીવ ગુપ્તા અને સંજય મિશ્રા જેવા પોણો ડઝન કલાકારો છે. સ્વાભાવિક છે, બધાને યોગ્ય ફુટેજ મYયું નથી. જૉલી-૧માં અર્શદના અંતરાત્માને ઢંઢોળવાનું કામ હિરોઇન અમિþતા રાવનું હતું, જ્યારે આ જૉલી પાર્ટ ટૂ તો સ્ટાર છે એટલે તેનો અંતરાત્મા જગાડવા માટે કોઈ ડિવાઇન ઇન્ટરવેન્શન જોઈએ. આમાં જ હુમા કુરેશીના ભાગે એક પણ નક્કર સીન નથી આવ્યો. પહોંચેલા વકીલની ભૂમિકામાં અન્નુ કપૂર પર્ફેક્ટ છે, પરંતુ જે ખૌફ બમન ઈરાનીએ ઊભો કરેલો એ અન્નુ કપૂરમાં નથી દેખાતો. ઓવરઑલ ભયનો જે ઓથાર ‘પિંક’માં હતો એ પણ અહીં ગાયબ છે. શાહરુખ-સલમાન-સની દેઓલથી લઈને આલિયા ભટ્ટ અને ઓરિજિનલ જૉલીને પણ ડિરેક્ટર સુભાષ કપૂરે હ્યુમરસ અંજલિઓ આપી છે. જોકે ગનીમત છે કે જૉલી-૨નો કોર્ટરૂમ ડ્રામા ‘રુસ્તમ’ની જેમ સાવ ફારસ નથી બની ગયો.